cyanic-selkie/wikianc huggingface dataset:
კიევის კამპანია
უკრაინელთა კონტრშეტევა (16 მარტი – 2 აპრილი)
27 მარტის ცნობით, რუსეთის 35-ე საერთო-საჯარისო არმიამ დაზარალებული ნაწილები ბელარუსში გადაისროლა. ჩერნობილის რაიონში მათ კიევის მიმართულებაზე აღმოსავლეთის სამხედრო ოლქის ძალებისათვის სამეთაურო პუნქტი შექმნეს. ომის შემსწავლელი ინსტიტუტის თანახმად, ოლქის მეთაური გენერალ-პოლკოვნიკი ალექსანდრე ჩაიკო „შესაძლოა პირადად მეთაურობდა ბელარუსში რუსული ჯარების გადაჯგუფებას და კიევზე დასავლეთიდან შეტევის ოპერაციის განახლებას.
28 მარტს გავრცელდა ინფორმაცია, რომ ირპინი გაათავისუფლეს, რაც 30 მარტს დადასტურდა.
29 მარტს რუსეთის თავდაცვის მინისტრის მოადგილემ ალექსანდრე ფომინმა კიევისა და ჩერნიჰივის მიმართულებებიდან რუსული ჯარების გაყვანის შესახებ გამოაცხადა.
30–31 მარტს მოწინააღმდეგემ ცეცხლი გაუხსნა კიევის აღმოსავლეთ და ჩრდილოეთ გარეუბნებს, სადაც უკანასკნელი დღეების განმავლობაში უკრაინელებმა ტერიტორიების დაბრუნება შეძლეს, და ასევე ირპინსა და მაკარივს. ამავე დროს, კონტრშეტევის ფონზე ბრძოლები გაიმართა ჰოსტომელთან; ცნობები გავრცელდა ბროვარის რაიონიდან რუსების უკან დახევის შესახებ. დიდი ბრიტანეთის თავდაცვის სამინისტროს მონაცემებით, „ქვედანაყოფთა შეზღუდული რაოდენობის მიუხედავად, რუსული ჯარები აგრძელებდნენ კიევის აღმოსავლეთით და დასავლეთით პოზიციების შენარჩუნებას. სავარაუდოდ, უახლოეს დღეებში ქალაქის გარეუბნებში მწვავე ბრძოლები უნდა გამართულიყო“. კიევის მიმართულებით განხორციელებული საარტილერიო დარტყმები ოლქიდან ჯარების გაყვანის გადასაფარად გამოიყენეს. გასვლის დროს ტერიტორიები დანაღმეს. უკრაინელთა კონტრშეტევა უკანდახევის პარალელურად გაგრძელდა. ზოგიერთ ადგილას ჯარის გაყვანა უწესრიგოდ წარიმართა და ჯარების ნაწილი უკან დარჩა.
1 აპრილს უკრაინულმა მხარემ 13 სოფლის დაბრუნების შესახებ განაცხადა. ბროვარის მერის იჰორ საპოჟკოს ცნობით, რუსულმა ნაწილებმა „თითქმის მთლიანად დატოვეს“ ბროვარის რაიონი. მიმდინარეობდა დაბრუნებული ტერიტორიების „წმენდის“ ოპერაციები. ამავე დღეს სოფელ გუტა-მეჟიჰირსკასთან ახლოს იპოვეს უკრაინელი ჟურნალისტის მაქს ლევინის ცხედარი, იგი ორ კვირაზე მეტხანს უგზო-უკვლოდ დაკარგულად ითვლებოდა. უკრაინის პროკურატურის განცხადებით, იგი რუსი ჯარისკაცების მიერ „ორი გასროლით“ იქნა მოკლული.
2 აპრილს უკრაინის თავდაცვის სამინისტრომ დაადასტურა, რომ კონტროლი აღადგინეს კიევის ოლქის მთელ ტერიტორიაზე. 3 აპრილს გავრცელდა ვიზუალური მტკიცებულებები იმისა, რომ უკრაინულმა მხარემ დაიბრუნა პრიპიატის რაიონი და ბელარუსთან მოსაზღვრე ტერიტორიები.
შედეგები
მას შემდეგ, რაც უკრაინამ მთლიანად დაიბრუნა კიევის ოლქი, მისმა სამხედროებმა რუსული ჯარის გასვლის დროს დარჩენილი იზოლირებული კერების წმენდა დაიწყო. ომიშ შემსწავლელი ინსტიტუტის შეფასებით, ამ დარჩენილ ჯგუფებს ორგანიზებული წინააღმდეგობა არ გაუწევიათ. ორგანიზაციამ ასევე აღნიშნა, რომ უკან, ბელარუსსა და დასავლეთ რუსეთში გაყვანილი ჯარების ნაწილი „კიდევ ხანგრძლივი პერიოდის განმავლობაში იქნებოდა ბრძოლისუნარიანი“.
უკრაინის ხელისუფლების განცხადებით, ქალაქ ბუჩაში 300-ზე მეტი მშვიდობიანი მოქალაქე სასამართლოსა და გამოძიების გარეშე დახოცეს. მათი ცხედრები რუსების გასვლის შემდეგ აღმოაჩინეს. 4 აპრილის მდგომარეობით, კიევის მიმდებარე ქალაქებში 410 მშვიდობიანი მოსახლის ცხედარი აღმოჩნდა.
სქოლიო
კატეგორია:რუსეთის შეჭრა უკრაინაში (2022)
რიტა ბჰადური
რიტა ბჰადური (ჰინდ. रीटा भादुड़ी; 4 ნოემბერი, 1955, ლაქნაუ - 17 ივლისი, 2018, მუმბაი) — ინდოელი კინოსა და ტელევიზიის მსახიობი. ორმოცდაათწლიანი კარიერის განმავლობაში, მან ითამაშა 71 ფილმში და 30 სატელევიზიო სერიალში.
ბიოგრაფია
რიტა ბჰადური დაიბადა 1955 წლის 4 ნოემბერს ლაქნაუში მსახიობ ჩანდრიმა ბჰადურის ოჯახში. იგი სამი ქალიშვილიდან უმცროსი იყო. მალე ოჯახი საცხოვრებლად ბომბეიში გადავიდა, სადაც დედა მსახიობი გახდა. მან შეასრულა უმნიშვნელო   როლები 36 ფილმში, განსაკუთრებით აღსანიშნავია ციხის მცველის როლი ფილმში Bandini (1963). რიტას უფროსი და დაქორწინდა ოპერატორ ბარუნ მუხერჯიზე, ხოლო რუმას შუათანა და გახდა ჟურნალისტი.
რიტამ 1973 წელს დაამთავრა ინდოეთის კინოსა და ტელევიზიის ინსტიტუტი მსახიობის სპეციალობით. მომდევნო წელს მისი დებიუტი შედგა მალაიალამურ ფილმში Kanyakumari კამალ ჰასანთან ერთად. ერთი წლის  შემდეგ  ეკრანებზე გამოჩნდა ბოლივუდურ ფილმ "ჯულიაში", როგორც მთავარი გმირის მეგობარი. 1970-იან წლებში რიტა ბჰადური ძირითადად მეორეხარისხოვან როლებს ასრულებდა. ფილმში College Girl  (1978) მან ითამაშა ტიტულოვანი პერსონაჟი, კოლეჯის სტუდენტი, რომელიც ძალადობის მსხვერპლი გახდა. თუმცა იგი არ იყო ფილმის წამყვანი პერსონაჟი.
Rajshri Productions-ის ორ ფილმში არუნ გოვილის მონაწილეობით, რომელიც გამოვიდა 1979 წელს, Sawaan Ko Aane Do და Raadha aur Seeta, რიტა ბჰადურმა განასახიერა „მესამე ზედმეტი“ პერსონაჟი სასიყვარულო სამკუთხედში. ასევე აღსანიშნავი იყო მთავარი გმირი დების როლები ფილმებში Aaina (1977) და Nastik (1983). ბოლოს, 1985 წელს, მან შეასრულა მთავარი როლი ბენგალურ  Phoolan Devi-ში, მაგრამ ფილმი კინოგაქირავებაში ჩავარდა.
რიტა ბჰადურმა ასევე მნიშვნელოვანი წვლილი შეიტანა გუჯარათული კინოს განვითარებაში 1980-იან წლებში. გუჯარათულ ფილმებში მისი მონაწილეობა კინოგაქირავებაში მოგების მოტანის გარანტია იყო. რიტამ შეასრულა წამყვანი როლები მითოლოგიურ და ისტორიულ ფილმებში, სოციალურ დრამებში და მუსიკალურ მელოდრამებში, მათ შორისაა: Alakh Niranjan, Nal Damayanti, Jai Ashapura Maa, Santu Rangeelu, Gher Gher Matina Chula, Kunku Nee Keemat, Ma Na Aansoo, Jani, Sherne Saathey Sawaser. იმ პერიოდში გადაღებულმა ფილმებმა გუჯარათული კინო სიცარიელიდან გამოიყვანა. თუმცა, მსახიობმა დატოვა კინოიდუსტრია, როდესაც ფილმების ხარისხი დაეცა პროდიუსერების მოგების მიღებაზე ფოკუსირების გამო.
რიტა ბჰადურმა 1990-იან წლებში ტელევიზიაში დაიწყო მუშაობ, ძირითადად დაინტერესებული იყო ისტორიებით, რომლებიც ქალების შესახებ მოუთხრობდა მაყურებელს. მალე იგი დედისა და ბებიის როლების შემსრულებელი მოთხოვნადი მსახიობი გახდა, მიუხედავად იმისა, რომ  როლებისთვის შესაფერის ასაკში ჯერ აიყო. მისი სატელევიზიო ნამუშევრებია:   Chunauti (1987—1988), Amaanat (1997—2002), Kumkum — Ek Pyara Sa Bandhan (2002—2009), Choti Bahu — Sinduur Bin Suhagan (2010—2012), აგრეთვე Sarabhai Vs Sarabhai и Khichdi. ამავე დროს, იგი განაგრძობდა ფილმებში მონაწილეობას და ფილმში "პრინცი რაჯა"  შესრულებული მთავარი როლისთვის ნომინირებული იყო Filmfare Awards-ზე.
გარდაცვალება
რიტა ბჰადური 2018 წლის ივლისში  გადაიყვანეს მუმბაიში სუჯაის ჰოსპიტალის ინტენსიური თერაპიის განყოფილებაში თირკმლის დაავადებისგან გამოწვეული გართულებებით. იგი  იმყოფებოდა დიალიზზე, მაგრამ ათი დღის შემდეგ გარდაიცვალა გულის შეტევით 62 წლის ასაკში.
სქოლიო
კატეგორია:დაბადებული 4 ნოემბერი კატეგორია:დაბადებული 1955 კატეგორია:გარდაცვლილი 17 ივლისი კატეგორია:გარდაცვლილი 2018 კატეგორია:ინდოელი ქალი მსახიობები კატეგორია:ინდოელი მსახიობები კატეგორია:XX საუკუნის მსახიობები
პიმენტა-ბუენუ
რესურსები ინტერნეტში
კატეგორია:რონდონიის მუნიციპალიტეტები
ონოღია
ონოღია — სოფელი დასავლეთ საქართველოში, სამეგრელო-ზემო სვანეთის მხარის მარტვილის მუნიციპალიტეტში. თემის ცენტრი (სოფელი ონოღია). მდებარეობს ზღვის დონიდან 90 მეტრზე, მარტვილიდან დაშორებულია 13 კილომეტრით.
დემოგრაფია
2014 წლის აღწერის მონაცემებით სოფელში ცხოვრობს 778 ადამიანი.
სქოლიო
კატეგორია:მარტვილის მუნიციპალიტეტის სოფლები
ოქროს გვირგვინი
მინი|[[ტიუხე ოქროს გვირგვინით]] ოქროს გვირგვინი - (ლათ. corona muralis) ძველ რომში სამხედრო ჯილდო. იგი ენიჭებოდა მეომარს რომელიც პირველი ავიდოდა ალყაშემორტყმული ქალაქის კედელზე, ან აიღებდა მტრის ბანაკს.
ბესკიდები
ბესკიდები (Бескиди, Beskidy, ) — დასავლეთ და ნაწილობრივ აღმოსავლეთ კარპატების ჩრდილოეთ ნაწილში ქედების ზოლი პოლონეთის, უკრაინის, სლოვაკეთისა და ჩეხეთის ტერიტორიებზე. იყოფა დასავლეთ და აღმოსავლეთ ბესკიდებად. აღმოსავლეთი ბესკიდები ვრცელდება პოლონეთში, უკრაინასა და სლოვაკეთში. შედგება ორი ძირითადი ნაწილისაგან: აღმოსავლეთით ბეშჩადი (მთა ტარნიცა, 1348 მ) და დასავლეთით დაბალი ბესკიდები (მთა ლაცკოვა, 997 მ). აკუთვნებენ აგრეთვე ონდავის მაღლობსა და უკრაინის კარპატების ჩრდილო-აღმოსავლეთ ნაწილს, ეგრეთ წოდებულ დნესტრის ბესკიდებს (მთა მაგურა, 1363 მ). დასავლეთი ბესკიდები განფენილია პოლონეთში, სლოვაკეთსა და ჩეხეთში. იყოფა ორ ნაწილად: დასავლეთით მორავია-სილეზიის ბესკიდები (მთა ლისა-გურა, 1323 მ) და აღმოსავლეთით მაგურის ბესკიდები (მთა ბაბია-გურა, 1725 მ). ბესკიდები აგებულია ცარცული და მესამეული ქვიშაქვებითა და ფიქლებით. კალთებზე 1400 მ-მდე შერეული და წიწვოვანი ტყეებია, ზემოთ — ტანბრეცილი ტყე და სუბალპური მდელოები.
ოქროს გვირგვინი
ჰერალდიკა
მინი|მარცხნივ|ოქროს გვირგვინის თანამედროვე ვარიანტები [[კატალონია|კატალონიის ჰერალდიკაში]] რომაული სამხედრო დეკორაცია გამოიყენება ევროპულ ჰერალდიკაში, სადაც ის გამოსახულია როგორც ციხე სიმაგრის კედლებისგან გაკეთბული გვირგვინი. IXX საუკუნიდან ოქროს გვირგვინი გამოიყენება ქალაქების გერბებზე. რაც აღნიშნავს სამეფო ქალაქს ან დედაქალაქს. შესაბამისად დედაქალაქების გერბზე გამოსახულია ხუთი კოშკი, დიდი ქალაქებისაზე ოთხით, ხოლო მცირე ქალაქებისაზე სამი.
რესურსები ინტერნეტში
კატეგორია:რომაული ჯილდოები კატეგორია:გვირგვინები
ბესკიდები
ლიტერატურა
კატეგორია:პოლონეთის ქედები კატეგორია:სლოვაკეთის ქედები კატეგორია:ჩეხეთის ქედები კატეგორია:უკრაინის ქედები
ტიტუს მანლიუს იმპერიოსუს ტორკვატუსი
ტიტუს მანლიუს იმპერიოსუს ტორკვატუსი (ლათ. Titus Manlius Imperiosus Torquatus) — რომის სამგზის კონსული ძვ. წ. 347, ძვ. წ. 344 და ძვ. წ. 340 წლებში.
ბავშვობა და ახალგაზრდობა
შემდეგ ძვ. წ. 362 წელს სახალხო ტრიბუნმა მარკუს პომპონიუსმა მანლიუსი სასამართლოში გამოიძახა და სხვა ბრალდებებთან ერთად შვილთან, ტიტუსთან სასტიკ მოპყრობაში დასდო ბრალი. ტიტუსი წესიერი ახალგაზრდა იყო, მაგრამ არამჭერმეტყველი და ცოტა ენაბლუც, ამის გამო მამამისმა იგი სოფელში გაუშვა არ ზრდიდა რა მას სხვა მაღალგვაროვანი ახალგაზრდების წრეში.
როდესაც ამის შესახებ ტიტუსმა შეიტყო, მან გადაწყვიტა დაენახებინა ხალხისთვის, რომ მიუხედავად ყველაფრისა იგი თავის მამას უჭერს მხარს და არა მის მტრებს. დილით ადრე იგი დანით შეიარაღებული მივიდა ტრიბუნის სახლში და მუქარით აიძულა მამამისი წინააღმდეგ შეეწყვიტა საქმე.
რომაელებმა მოიწონეს შვილის ასეთი ერთგულება და იმავე წელს ჯარში სამხედრო ტრიბუნების არჩევისას ტიტუსმა ექვსიდან მეორე ადგილი მიიღო, მიუხედავად იმისა რომ მთელი ცხოვრება სოფელში გაატარა და არანაირი დამსახურებები ჯერ არ ჰქონდა.
გალ მეომართან ბრძოლა
ძვ. წ. 361 წელს გალები დაბანაკდნენ რომის სიახლოვეს, ანიენუმის ხიდთან. ხიდის მეორე მხარეს კი რომაელების ბანაკი იყო. ხიდის მფლობელობისთვის ხშირად ხდებოდა შეტაკებები, მაგრამ მაინც ცხადი არ იყო, თუ ვინ აკონტროლებდა მას.
ერთხელაც ცარიელ ხიდზე გამოვიდა უზარმაზარი გალი და გამოიწვია ყველაზე გულადი რომაელი მეომარი ორთაბრძოლაში. რომაელი ატრისტოკრატი ახალგაზრდები დადუმდნენ, ბრძოლაზე უარის თქმა სცხვენოდათ, ხოლო ასეთ გალთან შერკინებასაც ვერ ბედავდნენ. მაშინ ტიტუს მანლიუსმა სთხოვა დიქტატორს ნებართვა და გავიდა გალთან საბრძოლველად.
მეგობრებმა ტიტუსი შეაიარაღეს და გაუშვეს გალისკენ, გალი კი დამცინავად უყოფდა მას ენას. გალი უზარმაზარი იყო და მორთული იყო სხვადასხვა სამკაულებით, ტიტუსი კი საშუალო სიმაღლის და შეიარაღებულიც იყო უფრო მოხერხებულად ვიდრე ლამაზად. მეომრები ერთმანეთის პირისპირ დადგნენ, გალმა მთელი ძალით დაარტყა ხმალი ტიტუსის ფარს, მაგრამ უშედეგოდ, ტიტუსმა კი თავისი ფარით შეაკავა გალის ფარი და ორჯერ ჩასცა მას ხმალი მუცელში. გალი გაიშხლართა ხიდზე, ტიტუსმა მოხსნა მას სისხლიანი ყელსაბამი და თვითონ გაიკეთა. თავზარდაცემული გალები ჩუმად იდგნენ, ხოლო რომაელები ეცნენ ტიტუსს მოლოცვებით. მას ყელსაბამის გამო ტორკვატუსი შეარქვეს. დიქტატორმა კი იგი ოქროს გვირგვინით დააჯილდოვა ტიტუს ლივიუსი რომის ისტორია ქალაქის დაარსებიდან VII 10.
პირველი და მეორე კონსულობა
ძვ. წ. 361 წლიდან ძვ. წ. 349 წლამდე, ანუ 12 წლის მანძილზე ტიტუსის შესახებ ცნობები არ მოგვეპოვება. 349 წელს იკი ცოტა ხნით დანიშნეს დიქტატორად არჩევნების ჩასატარებლად, 347 კი იგი აირჩიეს კონსულად გაიუს პლავტიუსთან ერთად. ამ წელს არაფერი მნიშვნელოვანი არ მომხდარა.
მეორეც იგი კონსულად ძვ. წ. 344 წელს აირჩიეს გაიუს მარციუს რუტილუსთან ერთად. ამ წელს მხოლოდ ის მოხდა რომ რომში ქვიანი წვიმა წამოვიდა, გადაწყდა საყოველთაო ლოცვების ჩატარება, რისთვისაც დიქტარორი აირჩიეს.
მესამე კონსულობა და ლათინებთან ომი
მესამედ მანლიუსი კონსული ძვ. წ. 340 წელს გარდა, ლათინური ომის დაწყების წინ პუბლიუს დეციუს მუსთან ერთად. პირველი სამნიტური ომი ახალი დასრულებული იყო, როდესაც ლათინური ქალაქების გაერთიანება რომის კონტროლიდან გამოვიდა. სენატორებმა მოიწვიეს ლათინების ბელადები მოსალაპარაკებლად. კაპიტოლიუმზე ისინი ტიტუს მანლიუსს შეხვდნენ, და რომაელებთან თანასწორი უფლებების გარდა მოითხოვეს რომ ერთ-ერთი კონსული მათი რიცხვიდან ყოფილიყო არჩეული. ტიტუსმა ეს მოთხოვნა დამამცირებლად და დამცინავად აღიქვა და ლათინებთან ომი დაიწყო.
ორივე კონსული ლეგიონებით კაპუასკენ გაემართნენ და იქ დაბანაკდნენ. ღამით ორივე კონსულმა ერთი და იგივე სიზმარი ნახა, მათ გამოეცხადათ ღმერთი და უთხრა რომ ერთი ჯარის მხედართმთავარი და მეორე ჯარი ქვესკნელის ღმერთებს უნდა შეეწიროს მსხვერპლად.
ამ ლაშქრობის ყველაზე დიდ სირთულეს ისიც წარმოადგენდა რომ რომაელები და ლათინები ერთი მოდგმის ხალხი იყვნენ, მათ საერთო ენა, წესჩვეულებები და საბრძოლო წესრიგი ჰქონდათ. ამიტომ კონსულებმა სასტიკად აუკრძალეს ყველას მოწინააღმდეგის ბანაკთან ნებისმიერი სახის კონტაქტები და თვითნებური შეტაკებები.
კონსულმა მაშინვე მოიწვია კრება და საყოველთაოდ განაცხადა, რომ მიუხედავად იმისა რომ სამხედრო დისციპლინის და კონსულის ბრძანების დამრღვევი მისი საკუთარი ვაჟია, იგი მას ისევე დასჯის, როგორც ნებისმიერ სხვა ჯარისკაცს დასჯიდა და უბრძანა ლიქტორს სიკვდილით დაესაჯა საკუთარი შვილი.
მეომრები ასეთმა სისასტიკემ გააოგნა, მათ დაიტირეს ახალგაზრდა მანლიუსი და დიდი პატივით დაკრძალეს იგი. მიუხედავად ყველაფრისა ბანაკში სამხედრო დისციპლინახე ამ შემთხვევამ დადებითად იმოქმედა.
ბრძოლის წინ კონსულებმა მსხერპლშეწირვა მოაწყეს. მანლიუსის მსხვერპლი უკეთესი აღმოჩნდა ვიდრე დეციუსის, ამაზე დეციუსმა თქვა: "რადგან ჩემს კოლეგას კარგად წაუვა საქმე, ესე იგი ყველაფერი კარგადაა".
ბრძოლა დაიწყო. მანლიუსი მარჯვენა ფრთას უძღვებოდა, დეციუსი მარცხენას. თავიდან ორივე მხარეს ძალთა თანაფარდობა იყო, შემდეგ მარცხენა ფრთაზე რომაელებმა დახევა დაიწყეს. პუბლიუს დეციუსმა შეასრულა მსხვერპლშეწირვის რიტუალი და მანლიუს ამის სამცნობად ლეგატი გაუგზავნა.
როდესაც მანლიუსმა შეიტყო კოლეგის დაღუპვის შესახებ, ჯერ დაიტირა იგი და შემდეგ რეზერვები გაუშვა ბრძოლაში. რომაელებმა ლათინები სასტიკად დაამარცხეს. დეციუსის ცხედარი მხოლოდ მეორე დღეს იპოვეს და მანლიუსმა იგი დიდი პატივით დაკრძალა.
ლათინებთან მეორე ბრძოლა ტრიფანუმთან გაიმართა. აქაც რომაელებმა მანლიუსის მხედართმთავრობით სძლიეს ლათინებს და ომიც დასრულდა. მანლიუსი რომში დაბრუნდა და როგორც ამბობენ მის შესაგებებლად მხოლოდ ასაკოვანი ხალხი გამოვიდა, ხოლო ახალგაზრდებმა მას თავი აარიდეს მაშინაც და შემდგომშიც.
ამ გამარჯვების შემდეგ რომაელების წინააღმდეგ ანტიელები ამხედრდნენ. მანლიუსს ავადმყოფობის გამო არ შეეძლო მათ წინააღმდეგ ომის წარმოება, ამიტომ დაინიშნა დიქტატორი.
იხილეთ აგრეთვე
კატეგორია:რომის რესპუბლიკის კონსულები კატეგორია:რომაელი მხედართმთავრები კატეგორია:მანლიუსები კატეგორია:ძვ. წ. IV საუკუნის რომაელები
Sing the Changes
„Sing the Changes“ — ინგლისელი მუსიკოს პოლ მაკ-კარტნის მიერ დაწერილი სიმღერა. იგი შეტანილია მაკ-კარტნის და მარტინ გლოვერის (Youth) პროექტ The Fireman-ის მესამე სტუდიურ ალბომში Electric Arguments. სინგლი და სიმღერის ოფიციალური მუსიკალური ვიდეო გამოვიდა 2008 წლის დეკემბერში.
რესურსები ინტერნეტში
კატეგორია:The Fireman-ის სიმღერები კატეგორია:სიმღერები პოლ მაკ-კარტნის ავტორობით კატეგორია:2008 წლის სინგლები კატეგორია:2008 წლის სიმღერები
სეიდ მაჰმუდ ჰესაბი
ბიოგრაფია
მაჰმუდ ჰესაბი დაიბადა 1903 წელს თეირანში. მისი მშობლები სეიიდ აბას ჰესაბი მუიზ ალ-სალთანი და გუჰარშად ჰესაბი თაჰრეშიდან გახლდნენ. დაწყებითი განათლება მიიღო ბეირუთის ფრანგი მღვდელმთავრების სკოლაში, სადაც მისი ოჯახი საცხოვრებლად 1910 წელს გადავიდა. რელიგიური აღზრდა დედისგან მიიღო, რომელმაც ასევე ასწავლა სპარსული ენა და ლიტერატურა. ბავშვობიდან ზეპირად შეისწავლა ყურანი და ჰაფიზის პოეტური კრებული "დივანი", შესანიშნავად იცოდა საადის "ბუსთანი" და "გულისთანი", ფირდოუსის "შაჰნამე", ჯალალ ად-დინ რუმის "მასნავი", ქაიმ-მაკამ ფარაჰანის "მონშაათი".
1920 წელს დაამთავრა ბეირუთის ამერიკული უნივერსიტეტის ლიტერატურის ფაკულტეტი ხელოვნების ბაკალავრის ხარისხით, 1922 წელს ამავე უნივერსიტეტის ბიოლოგიის ფაკულტეტი და მიიღო მეცნიერებათა ბაკალავრის ხარისხი. შემდეგ დაამთავრა ბეირუთის ფრანგული საინჟინრო ინსტიტუტი და მიიღო დიპლომი სამოქალაქო ინჟინერიაში. ჰესაბი ასევე ფლობდა ბაკალავრის ხარისხს მედიცინაში, მათემატიკასა და ასტრონომიაში.
1925 წელს დაამთავრა პარიზის ელექტროენერგიის უმაღლესი სკოლა.
1927 წელს სორბონაში დაიცვა სადოქტორო დისერტაცია ფიზიკის დარგში.
1947 წელს მან გამოაქვეყნა თავისი ფუნდამენტური ნაშრომი ნაწილაკების უსასრულობის შესახებ, რომელიც განიხილა ალბერტ აინშტაინთან ერთად. 1957 წელს მან წარადგინა ნაწილაკების უსასრულობის საკუთარი მოდელი.
პროფესორი ჰესაბი თავისუფლად ფლობდა ხუთ ენას: სპარსულს, არაბულს, ფრანგულს, ინგლისურს და გერმანულს. გარდა ამისა, მან იცოდა სანსკრიტი, ლათინური, ბერძნული, შუა სპარსული, ავესტური, თურქული და იტალიური, რომლებსაც იყენებდა თავის ეტიმოლოგიურ კვლევებში.
იგი გახლდათ ტრადიციული ირანული და დასავლური კლასიკური მუსიკის ექსპერტი.
პროფესორი მაჰმუდ ჰესაბი გარდაიცვალა 1992 წლის 3 სექტემბერს ჟენევის უნივერსიტეტის საავადმყოფოში. იგი, ანდერძის თანახმად, დაკრძალეს მშობლიურ ქალაქ თაფრეშში, ირანის ცენტრში.
დამსახურება
ფასდაუდებელია პროფესორ ჰესაბის  ღვაწლი. მისი 70-წლიანი სამეცნიერო მოღვაწეობა  ეძღვნება თანამედროვე მეცნიერებების გავრცელებასა და სამეცნიერო ლექსიკის შერჩევას. მის სახელს უკავშირდება საგანმანათლებლო, კვლევით, სპეციალიზებული და სამეცნიერო ცენტრების გახსნა,  სპარსეთის ყურის პორტებს შორის სანაპირო გზის პირველი ახალი რუკის შედგენა, პირველი მეტეოროლოგიური სადგურის გახსნა, ირანში პირველი რადიოლოგიური აპარატის შექმნა და გამოყენება, თეირანის უნივერსიტეტის ატომური რეაქტორების კვლევითი ცენტრების გახსნა, ირანის ატომური ენერგიის ორგანიზაციის დაარსება და საერთაშორისო ატომური კომიტეტის მუდმივ კადრებთან შეერთება, ირანში პირველი თანამედროვე ობსერვატორიის დაარსება. იგი გამოვიდა ინიციატივით   თეირანის უნივერსიტეტის  და ტექნიკური ინსტიტუტის დაარსების შესახებ კანონის შემუშავებაზე.
წვერი
საკუთარი სახელი წვერი შეიძლება აღნიშნავდეს:
Camponotus mystaceus kamae
Camponotus mystaceus kamae — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა Camponotus-ის გვარიდან.
სქოლიო
კატეგორია:Camponotus
Quercus havardii
Quercus havardii — ორლებნიანთა კლასის ხე წიფლისებრთა ოჯახიდან. გავრცელებულია ჩრდილოეთ ამერიკის სამხრეთ და ცენტრალურ ნაწილებში.
რესურსები ინტერნეტში
კატეგორია:მუხა
სუ-27
სუ-27 (Су-27, ნატოს კლასიფიკაციით „Flanker-B“; ქარხნული შიფრი Т-10С) — სუხოის მიერ დაპროექტებული ორძრავიანი ზემანევრული საბჭოთა/რუსული გამანადგურებელი. იგი შეიქნა როგორც აშშ-ის მეოთხე თაობის გამანადგურებლების F-14 „ტომქეთის“ და F-15 „იგლის“ საპირწონე, რომლებსაც ჰქონდათ მოქმედების სიშორე 3,530 კილომეტრი, თანამედროვე რთული ავიონიკა, მაღალი მანევრულობა და მძიმე აღჭურვა. სუ-27 უმეტესად განკუთვნილია საჰაერო ბატონობის მოსაპოვებლად, თუმცა მის თანამედროვე მოდიფიკაციებს თითქმის სრული სპექტრის საჰაერო საბრძოლო ოპერაციების შესრულება შეუძლიათ.
სუ-27 გამოყენება დაიწყო 1985 წელს საბჭოთა საჰაერო ძალების მიერ. მისი პირველადი ამოცანები იყო შორი მოქმედების საჰაერო თავდაცვა ამერიკული SAC B-1B და B-52G/H მძიმე სტრატეგიული ბომბდამშენებისგან, საბჭოთა სანაპიროს დაცვა ავიამზიდებისგან და საბჭოთა მძიმე ბომბდამშენების ტუ-95 ტუ-22მ-ის და ტუ-160-ის შორეული ესკორტირება.
არსებობს სუ-27 მონათესავე რამდენიმე პროექტი. სუ-30 არის ორადგილიანი, ორმაგდანიშნულებიანი გამანადგურებელი ყველაამინდოვანი, ჰაერი-ჰაერი და ჰაერი-მიწა ამოცანების შესასრულებლად. სუ-33 (ნატოს კოდი: Flanker-D) არის ფლოტის საზღვაო ბაზირების თავდაცვითი გზაგადამჭრელი, გამოიყენება ავიამზიდებზე. შემდგომი ვერსიებია გამანადგურებელ-ბომბდამშენი (საფრონტო ბომბდამშენი) სუ-34 (ნატოს კოდი: Fullback) და საჰაერო თავდაცვითი გაუმჯობესებული გამანადგურებელი სუ-35 (ნატოს კოდი: Flanker-E).
შემუშავება
1969 წელს სამჭოთა კავშირმა შეიტყო აშშ-ის საჰაერო ძალების პროგრამა „F-X“ პროგრამის შესახებ, რომლის საბოლოო შედეგია F-15 „იგლი“. საბჭოთა ხელისუფლებამ მალევე გააცნობიერა, რომ ამერიკულ ახალ გამანადგურებელს საბჭოთა იმდროინდელ გამანადგურებლებზე სერიოზული ტექნოლოგიური უპირატესობა გააჩნდა. საჭიროება იყო შექმნილიყო უკეთ დაბალასებული გამანადგურებული, რომელსაც ექნებოდა როგორც კარგი მანევრულობა ასევე თანამდეროვე ავიონიკა. საპასუხოდ საბჭოთა გენერალურმა შტაბმა გამოსცა პერსპექტიული საფრონტო გამანადგურებლის (პსგ; Перспективный Фронтовой Истребитель, ПФИ) პროექტის მოთხოვნა. პერსპექტიულ გამანადგურებელს საკმაოდ ამბიციურ ამოცანებს უწესებდნენ - შორი მოქმედება, ასაფრენი ველის ეფექტიანი გამაყენება, რაც გულისხმობს ასაფრენ-დასაფრენად მოკლე გარბენის შესრულებას, შესანიშნავი მანევრულობა, 2+ მახი სიჩქარე და მძიმე შეიარაღება. როდესაც აღმოჩნდა, რომ ასეთი მოთხვნების ერთი თვითმფრინავისთვის შესრულება ზედმეტად რთული და ძვირი იყო, გადაწყდა პსგ-ის პროექტი ორად გაყოფილიყო: მსუბუქი პსგ (Лёгкий ПФИ, ЛПФИ) და მძიმე პსგ (Тяжелый ПФИ, ТПФИ). მსუბუქი პსგ-ის პროექტის შედეგია მიკოიანის მიგ-29, მოკლე სიშორის ტაქტიკური გამანადგურებელი, ხოლო მძიმე პსგ-ის პროექტი გადაეცა სუხოის საცდელ-საკონსტრუქტორო ბიუროს, რომელმაც გამოუშვა სუ-27 და მისი სხვა ვარიენტები.
სუხოის პროექტს, რომელმაც საბჭოელების მიერ F-15-ის მახასიათებლების გაგების შემდეგ ცვლილებები განიცადა, მიიღო აღნიშვნა ტ-10, რომელმაც პირველი ფრენა 1977 წლის 20 მაისს შეასრულა. თვითმფრინავს ჰქონდა დიდი ფრთა, განცალკევებული გონდოლებში მოთავსებული ორი ძრავი და წყვილი კუდი. ძრავებსშორისი „მილი“, ისევე როგორც F-14 „ტომქეთში“, ასრულებს დამატებითი ამწევი ზედაპირის ფუნქციას და ფარავს შეიარაღებას რადარებისგან.
საჰაერო ძალები
მას შემდეგ რაც ტ-10 შემჩნეულ იქნა ნატოს დამკვირვებლების მიერ მას მიენიჭა ნატოს კოდით აღნიშვნა „Flanker-A“. ტ-10-ის შემუშავება მნიშვნელოვანი პრობლემების ფონზე მიმდინარეობდა. 1978 წლის 7 მაისს თვითმფრინავის მეორე პროტოტიპა ქარხნული შიფრით ტ-10-2 კატასტროფა განიცადა. გამოძიების დასკვნით ავარია ელექტროდისტანციურ მართვის სისტემის თვალსაჩინო ნაკლოვანებებმა გამოიწვია. სერიოზული გადაკეთებების შემდეგ ქარხნული შიფრით ტ-10-7 თვითმფრინავმა, რომელსაც ამჟამად შიფრი ტ-10ს შიფრი აქვს, პირველი ფრენა 1981 წლის 20 აპრილს შეასრულა. მართვაში პრობლემების გამო ამ პროტოტიპმაც კატასტროფა განიცადა. მალევე ტ-10ს მოდელი შეიცვალა ტ-10-12 მოდელით, აგრეთვე ცნობილი როგორც ტ-10ს-2. 1981 წლის 23 დეკემბერს ეს მოდელიც ჩამოვარდა, მაღალ სიჩქარეზე გამოცდისას მფრინავი დაიღუპა. საბოლოოდ სადემონსტრაციო მოდელი ტ-10-15, იგივე ტ-10ს-3, გახდა სუ-27-ის საბოლოო კონფიგურაცია.
ტ-10ს-3 შეიცვალა და ოფიციალურად მიიღო აღნიშვნა პ-42, რომელმაც არაერთი მსოფლიო რეკორდი დაამყარა დროში და სიმაღლეში, რითაც 1975 წელს მსგავსი მოდიფიკაციის F-15 „The Streak Eagle“-ის მიერ დამყარებული რეკორდები მოხსნა. პ-42-დან კოდით „Streak Flanker“ ამოღებულ იქნა სრული შეიარაღება, რადარი და საექსპლუატაციო აღჭურვილობა.
მომხმარებელი ქვეყნები
მინი|სუ-27-ის მომხმარებელი ქვეყნები
დაახლოებით 680 სუ-27 იქნა გამოშვებული, როგორც საბჭოთა კავშირის ასევე რუსეთის მიერ.
ვერსიები
სუ-30 სუ-33 სუ-34 სუ-35 სუ-37 J-11
Soggy Noodle
კატეგორია:პოლ მაკ-კარტნის სიმღერები
Somebody Who Cares
კატეგორია:პოლ მაკ-კარტნის სიმღერები
Somedays (პოლ მაკ-კარტნის სიმღერა)
კატეგორია:პოლ მაკ-კარტნის სიმღერები
ონომასტიკა
ონომასტიკა ან ონომასტოლოგია  (ბერძნ. „ὀνομαστικός“ სახელწოდებასთან დაკავშირებული და „ὀνοματολογία“ („ὄνομα“ - სახელი).
შეისწავლის შემდეგ მიმართულებებს:
რესურსები ინტერნეტში
კატეგორია:ონომასტიკა კატეგორია:ფოლკლორი კატეგორია:ლექსიკოგრაფია კატეგორია:ისტორიის დამხმარე დისციპლინები
Quercus hinckleyi
Quercus hinckleyi — ორლებნიანთა კლასის ხე წიფლისებრთა ოჯახიდან. გავრცელებულია აშშ-სა (ტეხასი) და ჩრდილო-დასავლეთ მექსიკაში.
რესურსები ინტერნეტში
კატეგორია:მუხა
The Song We Were Singing
კატეგორია:პოლ მაკ-კარტნის სიმღერები
ილინსკაია-პოპოვკა
ილინსკაია-პოპოვკა (Ильинская Поповка) — სოფელი რუსეთში, ვოლოგდის ოლქში, ხაროვსკის რაიონში. სოფელი შედის ილინსკოეს სასოფლო დასახლების შემადგენლობაში, მოსახლეობა 2002 წლის მონაცემებით 4 ადამიანს შეადგენდა.
თხაზე ქორწინების ინციდენტი სუდანში
სამხრეთი სუდანის დედაქალაქი ჯუბას გარეუბან ჰაი მალაკალელმა თხამ სახელად ვარდი ინტერნეტ სივრცეში ყურადღება მიიქცია, მას შემდეგ რაც პატრონმა ადგილობრი მცხოვრები წაასწრო მასთან სექსუალური აქტის დროს. პატრონმა ბოროტმოქმედი გააკავა და სოფლის ხუცესებს დაუძახა. სოფლის ხუცესებმა ბოროტმოქმედს თხაზე ქორწინება, თხის საფასურისა გადახდა და 15 000 დინარის (75 აშშ დოლარი) ოდენობის მზითის გადახდა დააკისრეს.
ამბავი პირველად 2006 წლის 24 თებერვალს გამოქვეყნდა BBC-ის საიტზე. ამბავი ერთი წლის შემდეგაც კი BBC-ის ელექტრონული ფოსტით 10 ყველაზე უფრო ხშირად გზავნილ ამბებში შედიოდა.
სიკვდილი
2007 წლის 3 მაისს თხა ვარდი მოკვდა ცელოფნის პარკის გადაყლაპვის შედეგად. თხას დარჩა ოთხი თვის ბეკეკა. BBC-მ თხას სახუმარო ნეკროლოგი მიუძღვნა თხის სიკვდილი სხვა გამოცემებმაც გააშუქეს მათ შორის The Times-მა, Daily Mail-მა, და Fox News-მა.
სქოლიო
კატეგორია:ზოოფილია
ვიტალი კლიჩკო
მინი|ვიტალი კლიჩკო 2014 წელს ვიტალი ვლადიმერის ძე კლიჩკო (Віталій Володимирович Кличко; დ. 19 ივლისი, 1971, სოფ. ბელოდოვსკოე, ყირგიზეთის სსრ) — უკრაინელი პოლიტიკოსი, პროფესიონალი-მოკრივე, უკრაიონის VII მოწვევის სახალხო დეპუტატი,  უკრაინის პოლიტიკური პარტიის „უდარის“ (უკრაინის დემოკრატიული ალიანსი რეფორმებისათვის) და   უმაღლეს რადაში ფრაქცია „უდარის“ ლიდერი.
რესურსები ინტერნეტში
კატეგორია:უკრაინელი პოლიტიკოსები კატეგორია:დაბადებული 1971 კატეგორია:დაბადებული 19 ივლისი კატეგორია:უკრაინის მე-7 მოწვევის უმაღლესი რადის წევრები
Camponotus mystaceus
Camponotus mystaceus — ფეხსახსრიანთა ტიპის მწერთა კლასის ჭიანჭველასებრთა ერთ-ერთი ნაირსახეობა.
სქოლიო
კატეგორია:Camponotus
ორქა
ორქა — სოფელი საქართველოში, სამეგრელო-ზემო სვანეთის მხარის მარტვილის მუნიციპალიტეტში, ვედიდკარის თემში (სოფლები: ვედიდკარი, ლეფოჩხუე, მახათი, მუხურჩა, ორქა).
დემოგრაფია
2014 წლის აღწერის მონაცემებით სოფელში ცხოვრობს 260 ადამიანი.
სქოლიო
კატეგორია:მარტვილის მუნიციპალიტეტის სოფლები
Souvenir (პოლ მაკ-კარტნის სიმღერა)
კატეგორია:პოლ მაკ-კარტნის სიმღერები
ჰონდურასის მუხა
ჰონდურასის მუხა (Quercus hondurensis) — ორლებნიანთა კლასის ხე წიფლისებრთა ოჯახიდან. გავრცელებულია ჰონდურასში.
რუპერტ მერდოკი
კით რუპერტ მერდოკი (Keith Rupert Murdoch; დ. 11 მარტი 1931, მელბურნი, ავსტრალია) — ავსტრალიური წარმოშობის ამერიკელი მეწარმე და მედიამაგნატი, რომელიც News Corp-ის მეშვეობით ფლობს ასობით ადგილობრივ, ეროვნულ და საერთაშორისო გამომცემლობებს მსოფლიოს მასშტაბით, მათ შორის გაერთიანებულ სამეფოში („The Sun“ და „The Times“), ავსტრალიაში („The Daily Telegraph“, „Herald Sun“ და „The Australian“), აშშ-ში („The Wall Street Journal“ და „New York Post“), წიგნების გამომცემლობას „HarperCollins“ და ტელეარხებს „Sky News Australia“ და „Fox News“ (Fox Corporation-ის მეშვეობით). იგი აგრეთვე ფლობდა სატელეკომუნიკაციო კომპანია Sky-ის (2018 წლამდე), კინოკომპანია 21st Century Fox-სა (2019 წლამდე) და აწ უკვე გაუქმებულ გაზეთ „News of the World“-ს.
ჰონდურასის მუხა
რესურსები ინტერნეტში
კატეგორია:წიფლისებრნი
რუპერტ მერდოკი
მამის გარდაცვალების შემდეგ, 1952 წლიდან, მერდოკი, მამის მცირე გაზეთის „The News“ ხელმძღვანელობას შეუდგა. 1950-1960-იან წლებში გახდა რიგი გაზეთების მფლობელი ავსტრალიასა და ახალ ზელანდიაში. 1969 წელს შეისყიდა ბრიტანული ტაბლოიდი „News of the World“. საკუთარი ინტერესების გასაფართოებლად და ამერიკის ბაზარზე შესასვლელად 1974-წელს საცხოვრებლად გადავიდა ნიუ-იორკში. ამასთანავე მან შეინარჩუნა საკუთარი ინტერესები ავსტრალიასა და გაერთიანებულ სამეფოში. 1981 წელს შეისყიდა მსოფლიოში ცნობილი გაზეთი „The Times“. 1985 წელს იქცა აშშ-ის ნატურალიზებულ მოქალაქედ, რითაც უარი თქვა ავსტრალიის მოქალაქეობაზე, რათა დაეკმაყოფილებინა იურიდიული მოთხოვნა აშშ-ის სატელევიზიო ქსელების ფლობის შესახებ. იმავე წელს მისმა ჰოლდინგურმა კომპანია News Corporation-მა შეისყიდა კინოკომპანია 20th Century Fox, 1989 წელს — გამომცემლობა HarperCollins, ხოლო 2007 წელს — ჟურნალი „The Wall Street Journal“ (2007). 1990 წელს მერდოკმა დააარსა ბრიტანული ტელეკომპანია „Sky“. 1990-იან წლებში მან საკუთარი საქმიანობა გააფართოვა აზიასა და ლათინო ამერიკაში. 2000 წელს მერდოკის „News Corporation“ ფლობდა 800-ზე მეტ კომპანიას 50-ზე მეტ ქვეყანაში, რომლის საერთო ღირებულება 5 მილიარდ აშშ დოლარს აღემატებოდა.
2011 წლის ივლისში მერდოკი სატელეფონო მოსმენებთან დაკავშირებულ სკანდალში გაეხვა. მისი კომპანიის, მათ შორის „News of the World“-ის თანამშრომლები რეგულარულად ახორციელებდნენ ცნობილი ადამიანების, ბრიტანეთის სამეფო ოჯახის წევრების, სახელმწიფო მოხელეებისა და მათ შორის რიგითი ადამიანების ტელეფონების უკანონოდ მოსმენას. 2012 წლის 21 ივლისს მერდოკმა News International-ის დირექტორის თანამდებობა დატოვა.
სქოლიო
კატეგორია:დაბადებული 11 მარტი კატეგორია:დაბადებული 1931 კატეგორია:ამერიკელი მილიარდერები კატეგორია:XX საუკუნის ამერიკელი ბიზნესმენები კატეგორია:ინგლისელი ამერიკელები კატეგორია:ირლანდიელი ამერიკელები კატეგორია:შოტლანდიელი ამერიკელები
ფლაგმანი
ფლაგმანი (ნიდერ. vlagman: vlag — ალამი და man — კაცი) — ფლოტის ან ხომალდების შენაერთის სარდალი, რომელსაც მინიჭებული აქვს თანამდებობრივი დროშა (სამხედრო-საზღვაო დროშა). ერთობლივი ცურვის დროს შეიძლება იყოს უფროსი ფლაგმანი — მსხვილი შენაერთების მეთაური და უმცროსი ფლაგმანი — დაქვემდებარებული შენაერთის მეთაური.
სსრკ-ის სამხედრო-საზღვაო ფლოტის უმაღლეს მეთაურთა შემადგენლობის პერსონალური სამხედრო წოდება 1935-40 წლებში. 1940 წელს შეცვალა საადმირალო წოდებებმა.
იხილეთ აგრეთვე
კატეგორია:სამხედრო-საზღვაო ფლოტი კატეგორია:სამხედრო-საზღვაო წოდებები კატეგორია:სამხედრო ტერმინოლოგია
ბოლივიის ეკონომიკა
{{ინფოდაფა
}}
ბოლივიის ეკონომიკა ერთიანი სასაქონლო კერის ისტორიული ნიმუშია. ვერცხლიდან კოკაინის ხემდე, ბოლივიის ჰქონდა ეკონომიკური დივერსიფიკაციის მხოლოდ ცალკეული პერიოდები. პოლიტიკური არასტაბილურობა და რთული რელიეფი აფერხებდა მოდერნიზაციის ძალისხმევას სოფლის მეურნეობის სექტორში. ინფლაციამ და კორუფციამ ხელი შეუშალა ეკონომიკის განვითარებას.
ეკონომიკური ფონი
ბოლივია ერთ - ერთი ყველაზე ღარიბი და ნაკლებად განვითარებული ქვეყანაა ლათინურ ამერიკაში. ცხოვრების დონე ძალიან დაბალია. ქალაქის მოსახლეობის 65% და სოფლის მოსახლეობის დაახლოებით 90% სიღარიბის ზღვარს ქვემოთ ცხოვრობს. საარსებო მინიმუმი დაახ. $69 დოლარია. ოფიციალური სტატისტიკით, 2002 წელს მშპ შეადგინა 7,79 მილიარდი დოლარი (883 დოლარი ერთ სულ მოსახლეზე). მთლიანი შიდა პროდუქტის ზრდის ტემპი - 2.75% 2002 წელს და 1,51% 2001 წელს. 2001 წელს ეკონომიკურად აქტიური მოსახლეობის რიცხვი 2.5 მილიონი ადამიანი იყო. საერთო უმუშევრობის დონე - 8,5%-ია. ფართოდაა გავრცელებული ნახევარ განაკვეთზე დასაქმება.
ძირითადი სექტორები
11,4% მშპ არის სოფლის მეურნეობის, 32,2% - წარმოების (მათ შორის - 17,7% გადამამუშავებელი და 7.4% მომპოვებელი) და 56,4% - მომსახურების სფეროს.
სოფლის მეურნეობა და მეტყევეობა
სოფლის და სატყეო მეურნეობა შეადგენს ბოლივიის მთლიანი შიდა პროდუქტის 14 პროცენტს(2003 მონაც). ეს სექტორი ასაქმებს 44% მუშა ხელს ბოლივიაში.ქვეყნის ტერიტორიის მნიშვნელოვანი ნაწილი ნაკლებად გამოსადეგია სოფლის მეურნეობისათვის (სახნავი შეადგენს მხოლოდ 1.73%).აგრო-კულტურის წარმოებას ბოლივიაში ართულებს ქვეყნის რელიეფი და კლიმატი. მნიშვნელოვანი ადგილი სოფლის მეურნეობის წარმოებაში უჭირავს ნარკოტიკების შემცველ კულტურებს. ბოლივიის ყველაზე მომგებიანი სამეურნეო პროდუქციას კვლავ კოკაინი წარმოადგენს, რომლით ბოლივია ამჟამად მსოფლიოს სიდიდით მესამე კულტივატორია (შემდეგ კოლუმბიასა და პერუში). 2002 წელს დაახლოებით 24.400 ჰა ფართობი ეკავა კოკაინის პლანტაციას. სოფლის მეურნეობის პროდუქტებს შორის გამორჩეულია ყავა, კაკაო, ტროპიკული ხილი, ნატურალური კაუჩუკუ, შაქრის ლერწამი, სოია, კარტოფილი, სიმინდი, ხორბალი, ბრინჯი და ბამბა.
სამთომოპოვებითი
სამთომოპოვებითი მრეწველობა სასიცოცხლო მნიშვნელობისაა ბოლივიის ეკონომიკაში. მსოფლიოში კალას ბაზრის კრახმა 1980 წელს გამოიწვია მრეწველობის რესტრუქტურიზაცია.სახელმწიფომ მკვეთრად შეამცირა მისი კონტროლი და ამჟამად მოქმედებს მხოლოდ მცირე ნაწილი სამთო საქმიანობის. ბუნებრვმა აირმა ჩაანაცვლა კალა და ვერცხლი, როგორც უფრო ძვირფასი ბუნებრივი რესურსი ქვეყანაში. 1997 წლის აღმოჩენამ დადასტურა ათჯერ გაზრდა აქამდე ცნობილი გაზის რეზერვების ბოლივიაში.ბაზრების ძიება ამ რესურსის როგორც ეროვნულ ასევე საერთაშორისო გამოყენებისათვის  ვითარდებოდა ნელი ტემპით იმის გამო, რომ არ არსებობდა ინფრასტრუქტურა.მსოფლიოში კალას ბაზრი კვლავ აღორძინდა, ამ სექტორში ბოლივიას სასტიკ კონკურენციას უწევენ აზიის ქვეყნები, რომლებიც აწარმოებენ იაფ ალუვიურ კალას.ოქროს და ვერცხლის წარმოება მკვეთრად გაიზარდა ბოლო ათწლეულის განმავლობაში.ყოველწლიურად 2002 წლიდან, ბოლივიაში მოპოვებულია და ექსპორტირებულია 11,000 კილო ოქრო და 461 ტონა ვერცხლი.გარდა ამისა, ბოლივიამ გაიზარდა თუთიის წარმოება, მოიპოვებს 100.000 ტონაზე მეტს წელიწადში, ასევე მოიპოვებს სხვა ლითონებს სტიბიუმს, რკინას და ვოლფრამა.
მომსახურება
მომსახურების სექტორი ბოლივიაში რჩება განუვითარებელი.ერთ-ერთი უღარიბესი ქვეყანაა სამხრეთ ამერიკაში, ბოლივიელებს აქვთ სუსტი მსყიდველობითი უნარი. საცალო ვაჭრობის სექტორის განიცდის სუსტ მოთხოვნას და დიდ კონკურენციას შავ ბაზარზე კონტრაბანდული საქონელისგან. უკანასკნელ წლებში ამერიკული კომპანიები, როგორიცაა მაკდონალდსი და Domino's გამოვიდა ბოლივიიდან.
ტურიზმი
ბოლივიის შთამბეჭდავი პერსპექტივები და ბუნებრივი ღირსშესანიშნაობები არ არის საკმარისი იმისათვის, რომ გახდეს ტურისტული ქვეყანა მისი პოლიტიკურად არასტაბილურობის და პირველი კლასის საცხოვრებლების არ ქონის გამო. თუმცა, გასული 15 წლის განმავლობაში, ბოლივიაში ტურისტული ინდუსტრია თანდათან გაიზარდა. ტურისტულმა შემოსავლებმა მიაღწია $ 179 მილიონის 1999 წელს. ტურისტების რიცხვი ბოლივიაში შემცირდა 2001 წლის 11 სექტემბერს აშშ-ზე თავდასხმის შემდეგ, როგორც ეს მოხდა ჩრდილოეთ და სამხრეთ ამერიკაში.
ტრანსპორტი
ქვეყანაში სატრანსპორტო ქსელი ძალიან სუსტადაა განვითარებული ზოგიერთ რაიონებს შორის კომუნიკაცია არ არსებობს ან უკიდურესად მძიმე ვითარებაა.
ძირითადი საკომუნიკაციო საშუალება არის ტელეფონი. 2003 წლის დასაწყისში იყო 563,9 ათასი სატელეფონო და 872, 6 ათასი მობილური ტელეფონების აბონენტი. ინტერნეტის მომხმარებლების რიცხვია 78 ათასი (2000).
ფინანსები
ბოლივიაში არ არსებობს სავალუტო კონტროლი. 90% დეპოზიტებისა და 85% სესხები დენომინირებულია აშშ დოლარში. ბოლივიურ და უცხოურ კომპანიებს აქვთ თანაბარი ხელმისაწვდომობა საფინანსო ინსტიტუტების კრედიტებთან. კაპიტალის და მოგების გატანაზე ქვეყნიდან რაოდენობრივი და დროებითი შეზღუდვები არ არის გათვალისწინებული.
საგარეო ეკონომიკური ურთიერთობები
ბოლივიაში არის ერთ-ერთი ყველაზე ლიბერალური რეჟიმი საგარეო ვაჭრობისა და უცხოური ინვესტიციების სფეროში. სპეციალური მოხმარების გადასახადი ეხება მხოლოდ ფუფუნების საქონელს. არ არის გათვალისწინებული რაიმე შეზღუდვა უცხოელ ინვესტორებზე, ინვესტორებს შეუზლიათ იმოქმედონ მთელი ქვეყნის მასშტაბით ყველა სექტორში ეკონომიკისა და არ ექვემდებარება სავალდებულო რეგისტრაციის პროცედურებს. ბოლივიაში დადგენილი ცხრა თავისუფალი ვაჭრობის ზონა.
რესურსები ინტერნეტში
კატეგორია:ბოლივიის ეკონომიკა კატეგორია:ბოლივია
პრიმავერა-დი-რონდონია
პრიმავერა-დი-რონდონია (Primavera de Rondônia) — მუნიციპალიტეტი ბრაზილიაში, რონდონიის შტატში; მდებარეობს ზღვის დონიდან 210 მეტრზე. მიეკუთვნება რონდონიის შტატის დასავლეთ მეზორეგიონს. შედის ეკონომიკურ-სტატისტიკურ მიკრორეგიონ ვილიენის შემადგენლობაში.
2010 წლის მონაცემებით, მოსახლეობა 3 524 ადამიანს შეადგენდა, მოსახლეობის სიმჭიდროვე 5.82 კმ²-ზე. ფართობი 605 692 კმ²-ია.
ბუმერი (ფილმი)
ბუმერი (Бумер) — რუსული კინოფილმი, რეჟისორ პეტრე ბუსლოვის 2003 წლის მძაფრსიუჟეტიანი კრიმინალური დრამა, რომელიც მოგვითხრობს ოთხი მეგობრის ისტორიას, რომლებიც არაერთ ხიფათს გადაეყრებიან. მოკრძალებული ბიუჯეტის მიუხედავად, რუსეთში ფილმი ეროვნულ ჰიტად იქცა. დაჯილდოვდა რუსეთის კინოკრიტიკოსთა გილდიის პრესტიჟული ოქროს ვერძის პრემიით.
სიუჟეტი
ფილმის მთავარი გმირები კანონთან არიან დამნაშავეები და ცდილობენ დატოვონ ქალაქი შავ BMW-სთან ერთად. კორუმპირებული პოლიციელები, ქუჩური დაჯგუფებები, უსიამოვნებები, ძარცვა და სხვა ფაქტორების დაძლევა უწევთ მათ. ფილმის მოქმედება ვითარდება მოსკოვსა და მის გარეუბანში 1998-1999 წლებში. ოთხი მეგობარი „კოსტია“ (ვლადიმერ ვდოვიჩენკოვი), „დიმონი“ (ანდრია მერზლიკინი), „ლიოხა“ (მაქსიმ კონოვალოვი) და „პეტია“ (სერგეი გორობჩენკო) კრიმინალური საქმის გარჩევის დროს კრიტიკულ სიტუაციაში აღმოჩნდებიან, როდესაც შემთხვევით პოლიციელს მოკლავენ. ამის შემდეგ მათ უწევთ ქალაქიდან წასვლა მოპარულ BMW 750 ერთად. გაეშურებიან ერთ-ერთი მეგობრის აგარაკზე, თუმცა გზაშივე მიხვდებიან, რომ მათ აგარაკზე უკვე ჩაუსაფრდნენ. ამიტომ მათ კოსტიას ძველ ნაცნობთან მოუწევთ წასვლა, რომელსაც ვერა და ვერ დაუკავშირდნენ. ოთხივე მეგობარი იდევნება სამართალდამცველების მიერ. გზა და გზა ქუჩური გარჩევების, სროლების და სხვა ფაქტორების დაძლევა უწევთ მათ. ფილმი ტრაგიკულად მთავრდება: ისინი დააპირებენ კომპიუტერული ტექნიკით მოვაჭრე ფირმის გაძარცვას, მალე ჩაებმევიან სროლაში პოლიციელებთან. ორი მათგანი დაიღუპება, ხოლო კოსტიას დაჭრიან, თუმცა გადარჩება, დიმონი მოპარულ ბუმერთან ერთად გაიქცევა.
კინომ რუსეთში პოპულარობა მოიპოვა, ხოლი ფილმის საუნდტრეკს პოპულარიზაცია გაუწია მომღერალმა სერიოგამ.
რესურსები ინტერნეტში
კატეგორია:2003 წლის ფილმები კატეგორია:რუსულენოვანი ფილმები
აუგსბურგი
აუგსბურგი (Augsburg) — საუნივერსიტეტო ქალაქი გერმანიაში, ბავარიის მხარეში. შვაბიის დედაქალაქი. იგი მდებარეობს ალპების მთისწინეთში, მდინარეების ლეხისა და ვერტახის (დუნაის აუზი) შესართავთან. 2010 წლის მონაცემებით, მისი მოსახლეობა 264 708 კაცს შეადგენს. ქალაქი მოსახლეობის რაოდენობის მიხედვით მესამეა ბავარიაში მიუნხენისა და ნიურნბერგის შემდეგ.
არქიტექტურა
აუგსბურგის არქიტექტურულ ძეგლთაგან აღსანიშნავია XIს-ის რომანული ტაძარი, რომელიც 1326-1431 წ.წ. ნაწილობრივ გადაკეთდა გოთური სტილის ტაძრად. ქალაქში მდებარეობს აღორძინების ხანის მნიშვნელოვანი ნნაგებობანი. კერძოდ, ბანკირ ფუგერების კაპელა (1509-1517 წ.წ.), ი. ფუგერის სახლი (1512-1515წ.წ.), რატუშა (1615-1620 წ.წ), ხელოსანთა დასახლება „ფუგერაი“ (1516-23წ.წ.), რომელიც შედგება რეგულარული სისტემით განლაგებული 53 ტიპობრივი ორსართულიანი სახლისგან და სხვ.
რესურსები ინტერნეტში
კატეგორია:ბავარიის ქალაქები
დონალდ ტრამპი
დონალდ ჯონ ტრამპი (Donald John Trump; დ. 14 ივნისი, 1946, ნიუ-იორკი, აშშ) — ამერიკელი ბიზნესმენი და პოლიტიკოსი. ამერიკის შეერთებული შტატების 45-ე პრეზიდენტი 2017 წლის 20 იანვრიდან 2021 წლის 20 იანვრამდე. 2015 წლის ივნისში, ტრამპმა საკუთარი თავი რესპუბლიკური პარტიის საპრეზიდენტო კანდიდატად წამოაყენა. 2016 წლის 8 ნოემბრის საპრეზიდენტო არჩევნებზე, რესპუბლიკელების მიერ წარდგენილმა ტრამპმა დემოკრატების კანდიდატი, ჰილარი კლინტონი დაამარცხა.
დონალდ ტრამპი ჰოლდინგური The Trump Organization-ის თავმჯდომარე და პრეზიდენტია, რომელიც შექმნილია ტრამპის უძრავი ქონებისა და სხვადასხვა ბიზნეს-ინტერესებისათვის. მისი თქმით, პრეზიდენტის პოსტის დაკავებამდე, იგი კომპანიაში თანამდებობას დატოვებს. საკუთარი მოღვაწეობის მანძილზე, ტრამპს მსოფლიოს მასშტაბით აშენებული აქვს საოფისე კოშკები, სასტუმროები, სამორინეები, გოლფის მოედნები და ბრენდირებული სხვადასხვა ობიექტები.
ტრამპი დაიბადა და გაიზარდა ნიუ-იორკში. 1968 წელს ეკონომიკის ბაკალავრის ხარისხი მიიღო პენსილვანიის უნივერსიტეტის უორტონის სკოლაში. 1971 წელს მამამისის, ფრედ ტრამპისგან მემკვიდრეობით მიიღო უძრავი ქონება და სამშენებლო კომპანია, რომელსაც მოგვიანებით სახელი შეუცვალა და The Trump Organization დაარქვა. 1996-2015 წლებში ფლობდა სილამაზის კონკურს Miss USA-ს. 2000 წელს, საპრეზიდენტო არჩევნებში მონაწილეობა რეფორმების პარტიიდან სცადა, თუმცა ხმის მიცემის დაწყებამდე კანდიდატურა მოხსნა. 2004-2015 წლებში, ტელეარხ NBC-ზე მიჰყავდა რეალითი სატელევიზიო სერიალი The Apprentice. 2016 წელს, „Forbes“-ის მილიონერთა სიაში ტრამპი მსოფლიო მასშტაბით 324-ე ადგილს იკავებს, აშშ-ში კი 156-ე პოზიციას.
2015 წლის ივნისში, ტრამპმა საკუთარი თავი რესპუბლიკური პარტიის საპრეზიდენტო კანდიდატად წამოაყენა და სწრაფად იქცა კანდიდატობისთვის მებრძოლ რეალურ კანდიდატად თავისი პარტიიდან. 2016 წლის მაისში, მისმა რესპუბლიკელმა კონკურენტებმა თავიანთი კამპანია შეაჩერეს და უკვე ივლისში, ტრამპი ოფიციალურად დასახელდა პრეზიდენტობის კანდიდატად 2016 წლის არჩევნებზე. ტრამპის საარჩევნო კამპანიამ უპრეცედენტო ყურადღება ჰპოვა მედიისა და საერთაშორისო საზოგადოების მხრიდან. მისი მრავალი განცხადება ინტერვიუებში, Twitter-ზე და უშუალოდ კამპანიის დროს, საკამათო ან ყალბი აღმოჩნდა.
ტრამპის პლატფორმა მოიცავს აშშ-ჩინეთის ხელშეკრულებების გადახედვას, ეწინააღმდეგება ისეთ მნიშვნელოვან სავაჭრო ხელშეკრულებებს, როგორებიცაა NAFTA და ტრანსწყნაროკეანური პარტნიორობა, საიმიგრაციო კანონმდებლობის გაძლიერება — მათ შორის, კედლის აშენება აშშ-მექსიკის საზღვარზე, ვეტერანებზე ზრუნვის პროგრამის რეფორმა, 2010 წელს განხორციელებული ჯანდაცვის რეფორმის გაუქმება და ჩანაცვლება, გადასახადების შემცირება. 2015 წლის ნოემბრის პარიზის ტერაქტების შემდეგ, ტრამპი გამოვიდა მოწოდებით დროებით აეკრძალათ მუსლიმთა იმიგრაცია აშშ-ში, მოგვიანებით კი განმარტა, რომ ეს აკრძალვა ძირითადად უნდა შეეხოს იმ ქვეყნებს, რომელთაც აშკარა ტერორიზმის ისტორია აქვთ, მანამ, სანამ პოტენციურ ტერორისტთა გამოვლენის სიტუაცია არ გაუმჯობესდება.
2012 წელს მიხეილ სააკაშვილმა დონალდ ტრამპი დააჯილდოვა ბრწყინვალების ორდენით.
ადრეული ცხოვრება
დონალდ ტრამპი დაიბადა ქალაქ ნიუ-იორკის ქსელურ სამეზობლო Jamaica Estate-ში. ჰყავდა ოთხი და-ძმა, სამი მათგანი, მარიანა, ელისაბედი და რობერტი დღემდე ცოცხლები არიან, ხოლო უფროსი ძმა, ფრედ უმცროსი 1981 წელს ალკოჰოლური სასმელების მიღებით გარდაიცვალა. ტრამპმა განაცხადა, რომ ძმის მაგალითის გამო ერიდებოდა ალკოჰოლური სასმელების დალევას ან სიგარეტის მოხმარებას.
ბენგალური კატა
ბენგალური კატა, ჯუჯა კატა, ან შორეული აღმოსავლეთის კატა (Prionailurus bengalensis) — კატისებრთა ოჯახის წარმომადგენელი მცირე კატების ქვეოჯახიდან. ბენგალური კატები ბინადრობენ სამხრეთ და აღმოსავლეთ აზიაში. მათი სხეულის ზომა უტოლდება შინაური კატის ზომებს. გააჩნია სხეულის სხვადასხვანაირი ფერის შეფერილობა.
გარეგნობა
ბენგალური კატების გარეგნობა სახეობის შიგნით ძლიერ განსხვავებულია. პრიმორიეში ისინი სულ სხვანაირად გამოიყურებიან, ხოლო ინდონეზიის კუნძულებზე სხვანაირად. სამხრეთში, მათი ბეწვის ძირითადი ფერი უფრო ყვითელია, როგორც ჯიქს აქვს, ხოლო ჩრდილოეთში დომინირებს მონაცრისფრო-ყავისფერი. ბეწვი დაფარულია შავი ლაქებით, რომელიც თავზე შავი ზოლებითაა წარმოდგენილი. ჩრდილოეთის წარმომადგენლების ლაქებს სამხრეთულისაგან განსხვავებით წრიული ფორმა აქვს. ბენგალური კატების ზომები მერყეობს 65 სანტიმეტრიდან (კუნძული იავა) - 1 მეტრამდე (პრიმორიე), კუდის ჩათვლით, რომლის სიგრძე 20-40 სანტიმეტრია.
გავრცელება
ბენგალური კატები ყოველთვის ცხოვრობენ წყალთან ახლოს. ისინი ისევე კარგად ეგუებიან როგორც ტროპიკულ ტყეებს, ისე წიწვოვან ტყეებს, სავანებსა და მთებს. ბენგალური კატები გაურბიან ადამიანებთან ურთიერთობას და მხოლოდ იშვიათად იკვეთება მათი გზები. მათი გავრცელების არეალია ამურისპირეთი, კორეა, ჩინეთი, ინდოეთი, პაკისტანი, ინდონეზია და ფილიპინები.
კატეგორია:აღმოსავლური კატები
ნიმი (მსახიობი)
ნიმი (ინგლ. Nimmi), ნამდვილი სახელი ნავაბ ბანუ  (ურდუ نواب بابو‎; 18 თებერვალი, 1933, აგრა, გაერთიანებული პროვინციები— 25 მარტი, 2020, მუმბაი) — ინდოელი მსახიობი, რომელიც თამაშობდა ჰინდიზე  გადაღებულ  ფილმებში 1950-იან წლებში და 1960-იანი წლების დასაწყისში. იგი გახლდათ ბოლივუდის ოქროს ხანის ერთ-ერთი წამყვანი მსახიობი. პოპულარობა მოიპოვა ენერგიული სოფლის ლამაზმანების როლების შესრულებით. ასევე მონაწილეობდა   ფანტასტიკური ჟანრის ფილმებში და სოციალურ დრამებში.
ბიოგრაფია
ნიმი დაიბადა აგრაში 1933 ან 1932 წლის 18 თებერვალს, დაბადებისთანავე მიიღო სახელი ნავაბ ბანუ. მისი დედა— მაჰმადიანი კურტიზანი ვაჰიდან ბალი, 1930-იან წლებში რამდენიმე პენჯაბურ ფილმში მონაწილეობდა, ხოლო მამა გახლდათ სამხედრო კონტრაქტორი აბდულ ჰაკიმი. როდესაც გოგონა 11 წლის იყო, დედა გარდაიცვალა და ნიმი საცხოვრებლად აბოტაბადში გადავიდა ბებიასთან. 1947 წელს ინდოეთის დაყოფის შემდეგ,   აბოტაბადი პაკისტანს გადაეცა, ნიმი და ბებია ბომბეიში გადავიდნენ. აქ ცხოვრობდა მისი დეიდა ჯიოტი, რომელიც ყოფილი მსახიობი იყო და მისი ქმარი— იმ დროს ცნობილი მომღერალი და კომპოზიტორი ჯ.მ. დურანი.
1960-იან წლებში ახალი კინოგმირების გამოჩენასთან ერთად, ნიმის კარიერამ დაღმასვლა დაიწყო. მისი ბოლო კინო ნამუშევარი იყო კ. ასიფის „სიყვარული და ღმერთი“ — ლეილა და მეჯნუნის ისტორიის მიხედვით. ასიფმა პროექტი 1963 წელს დაიწყო, მაგრამ გურუ დუტი, რომელიც მთავარ როლს ასრულებდა, ერთი წლის შემდეგ გარდაიცვალა. ის შეცვალა სანჯიევ კუმარმა. გადაღებები ფინანსური პრობლემების გამო შეწყდა. შედეგად, ფილმი გამოვიდა მხოლოდ 1986 წელს, ასიფის და კუმარის გარდაცვალების შემდეგ.
1965 წელს ნიმიმ დატოვა კონო და დაქორწინდა Mehboob Studios-ის სცენარისტ ს.ალი რაზაზე. ისინი ერთად ცხოვრობდნენ რაზას გარდაცვალებამდე 2007 წლამდე. წყვილს შვილი არ ჰყოლია. იშვილეს ნიმის ძმის შვილიშვილი.
მსახიობი გარდაიცვალა თავის რეზიდენციაში, მუმბაიში, 2020 წლის 25 მარტს, 88 წლის ასაკში.
სქოლიო
კატეგორია:დაბადებული 18 თებერვალი კატეგორია:დაბადებული 1933 კატეგორია:გარდაცვლილი 25 მარტი კატეგორია:გარდაცვლილი 2020 კატეგორია:ინდოელი მსახიობები კატეგორია:ინდოელი ქალი მსახიობები კატეგორია:XX საუკუნის მსახიობები
იუკიო ედანო
იუკიო ედანო (枝野 幸男; დ. 31 მაისი, 1964) — იაპონელი პოლიტიკოსი, იაპონიის დემოკრატიული პარტიისა და წარმომადგენელთა პალატის წევრი. 2010-2012 წლებში ეჭირა კაბინეტის გენერალური მდივნის და ეკონომიკის, ვაჭრობისა და მრეწველობის მინისტრის პოსტები იაპონიის პრემიერ-მინისტრ ნაოტო კანის მთავრობაში. .
ბიოგრაფია და განათლება
ედანო დაიბადა უცუნომიაში, ტოჩიგის პრეფექტურაში. დაამთავრა ტოჰოკუს უნივერსიტეტი. 1993 წელს ის პირველად იქნა არჩეული როგორც მორიჰირო ჰოკოსავას "იაპონიის ახალი პარტიის" წევრი.
პოლიტიკური კარიერა
მოგვიანებით ედანო მონაწილეობდა იაპონიის დემოკრატიული პარტიის შექმნაში 1996 წელს. მალევე ის არჩეულ იქნა მის გენერალურ მდივნად 2010 წელს, სანამ არ იქნა ჩანაცვლებული კაცუია ოკადათი, იაპონიის ყოფილი საგარეო საქმეთა მინისტრით 2010 წლის სექტემბერში.
2011 წლის იანვარში ედანო ინიშნება კაბინეტის გენერალური მდივნის პოსტზე.
2011 წლის მარტში იგი დროებით ასრულებდა საგარეო საქმეთა სამინისტროს ხელმძღვანელის მოვალეობას.
კაბინეტის გენერალური მდივნის როლი 2011 წლის მიწისძვრისა და ცუნამის დროს
2011 წლის მარტში იაპონიის ჩრდილო-აღმოსავლეთით მომხდარი მიწისძვრისა და შემდგომი ცუნამის დროს ედანო გახდა იაპონიის მთავრობის ერთგვარი სახე, რომელიც სათავეში ედგა და ახმოვანებდა მთავრობის მიერ გატარებულ ღონისძიებებს ამ კატასტროფის შედეგების ლიკვიდაცის შესახებ. იგი რეგულარულად ჩნდებოდა იპონური ტელევიზიის საშუალებით და პერიოდულად აშუქებდა ფუკუშიმას ატომურ ელექტროსადგურზე მომხდარი კატასტროფის შესახებ ახალ გარემოებებსა და პრობლემებს.
პუბლიკის წინაშე ედანოს ასეთმა ხშირმა გამოჩენამ, პოპულარული სოციალური ქსელის - Twitter-ის მომხმარებლებს შორის გამოიწვია მის ჯანმრთელობაზე ღელვა, რაც გამოიხატა შეტყობინებებში, სადაც ისინი ედანოს სთხოვდნენ დასაძინებლად წასვლას. პოპულარული გახდა მესიჯი "#edano_nero", რაც იაპონურად ნიშნავს ძილს (寝ろ, nero) !
რესურსები ინტერნეტში
კატეგორია:იაპონელი პოლიტიკოსები კატეგორია:იაპონიის კაბინეტის გენერალური მდივნები კატეგორია:დაბადებული 1964 კატეგორია:დაბადებული 31 მაისი
გიორგი ფოფხაძე
გიორგი ფოფხაძე (დ. 25 სექტემბერი, 1986, თბილისი) — ქართველი ფეხბურთელი, მარცხენა მცველი.